Die Bybel is nie net een boek nie, maar ’n versameling van 66 boeke, amper soos ’n legkaart. En, soos die meeste legkaarte, is dit soveel makliker om te verstaan as jy eers die prentjie op die deksel gesien het en weet waarna jy soek.
Geskrifte aan die nuut gestigte gemeentes wat die Christelike geloof en die toepassing daarvan in die daaglikse lewe verduidelik.
Die verhaal van hoe alles in die wêreld begin het, maar vinnig skeef geloop het en hoe God ’n nasie (Israel) begin bou het, aan wie sy wette deurgegee is en deur wie Hy beplan het om almal te red.
Die verhaal van hoe Israel die “Beloofde Land” gekry het, maar dit verloor het deur herhaaldelike ongehoorsaamheid. Tog het God, wat altyd sy beloftes nakom, hul nasie herstel en vir hulle ’n nuwe begin gegee.